
	                                                     Bucureşti, 2 septembrie 2009

RAPORT 
cu  privire la reexaminarea  Legii privind aprobarea Ordonanţei de urgenţă a Guvernului nr.224/2008 pentru modificarea art.5 alin.(2) din Legea nr.415/2002 privind organizarea şi funcţionarea Consiliului Suprem de Apărare a Ţării, urmare a Deciziei Curţii Constituţionale nr. 1008 din 7 iulie 2009, publicată în Monitorul Oficial al României, partea I, nr. 507 din 23 iulie 2009
În conformitate cu prevederile art. 134 alin. (1) din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere, cu cererea de reexaminare a Legii privind aprobarea Ordonanţei de urgenţă a Guvernului nr.224/2008 pentru modificarea art.5 alin.(2) din Legea nr.415/2002 privind organizarea şi funcţionarea Consiliului Suprem de Apărare a Ţării, ca urmare a Deciziei Curţii Constituţionale nr.1008 din 7 iulie 2009, publicată în Monitorul Oficial al României, Partea I, nr. 507 din 23 iulie 2009, trimisă cu adresa nr. 682 din 27 iulie 2009, înregistrată cu nr. 687 din 27 iulie 2009.
Această lege a fost adoptată de Senat şi Camera Deputaţilor, cu respectarea prevederilor art. 75 şi 76 alin. (1) din Constituţia României, republicată. 
La data de 12 mai 2009 un grup de 63 de deputaţi a depus la Secretarul general al Camerei Deputaţilor o sesizare de neconstituţionalitate faţă de textul legii şi legea a fost trimisă  Preşedintelui României în vederea promulgării.
La data de 2 septembrie 2009, Camera Deputaţilor, în calitate de primă Cameră sesizată  a reexaminat legea  în raport de Decizia Curţii Constituţionale nr. 1008 din 7 iulie 2009, publicată în Monitorul Oficial al României, Partea I, nr. 507 din 23 iulie 2009.
În conformitate cu prevederile art. 61 din Regulamentul Camerei Deputaţilor, membrii Comisiei  juridice, de disciplină şi imunităţi au examinat cererea de reexaminare a Legii privind aprobarea Ordonanţei de urgenţă a Guvernului nr.224/2008 pentru modificarea art.5 alin.(2) din Legea nr.415/2002 privind organizarea şi funcţionarea Consiliului Suprem de Apărare a Ţării, ca urmare a Deciziei Curţii Constituţionale nr. 1008 din 7 iulie 2009, publicată în Monitorul Oficial al României, Partea I, nr. 507 din 23 iulie 2009, prin care legea este declarată neconstituţională.
Astfel, Curtea Constituţională a constatat că motivarea situaţiei extraordinare şi a urgenţei  din preambulul ordonanţei de urgenţă este insuficientă şi nu corespunde exigenţelor dispoziţiilor art. 115 alin. (4) din Constituţie şi nici jurisprudenţei în materie a instanţei de contencios constituţional. Nu rezultă în ce mod va fi periclitată activitatea C.S.A.T-ului prin neincluderea în conducerea acestui organism a Preşedintelui Senatului, în calitate de vicepreşedinte. De asemenea, Curtea Constituţională  apreciază că ordonanţa de urgenţă, prin obiectul său de reglementare, intervine în organizarea şi funcţionarea unei instituţii fundamentale a statului şi nesocoteşte, astfel, prevederile art. 115 alin. (6) din Constituţie, conform cărora ordonanţele de urgenţă nu pot afecta regimul instituţiilor fundamentale ale statului. De asemenea, s-a constatat că C.S.A.T-ul este o autoritate a administraţiei publice centrale cu caracter autonom, care, potrivit art. 65 alin. (2) lit. g) şi art. 111 alin. (1) din Constituţie, se află sub control parlamentar direct, astfel că includerea Preşedintelui Senatului în componenţa acestui organism afectează raporturile dintre cele două autorităţi ale statului, care trebuie să fie guvernate de principiul constituţional al separaţiei şi echilibrului puterilor în stat.

Din numărul total de 24 de  membri ai Comisiei juridice, de disciplină şi imunităţi au participat la şedinţă  18 deputaţi.
Cu ocazia dezbaterilor şi pe baza opiniilor exprimate s-a constatat că regimul Consiliului Suprem de Apărare a Ţării de instituţie fundamentală a statului este dat de statutul său constituţional, art. 119 din Constituţie menţionând expres această instituţie şi rolul său în cadrul autorităţilor publice cuprinse la Titlul III, Capitolul V, Administraţia publică, Secţiunea I- Administraţia publică centrală de specialitate. Totodată s-a constatat că organizarea şi funcţionarea acestuia, adică regimul său juridic, se reglementează, potrivit art. 73 alin. (3)  lit. e) din Constituţie, prin lege organică şi, deci, nu poate fi modificat pe calea unei ordonanţe de urgenţă. În raport de cele menţionate, membrii Comisiei au apreciat că, aşa cum s-a mai statuat prin jurisprudenţa Curţii Constituţionale, spre exemplu prin Decizia nr. 421/2007, viciul de neconstituţionalitate a unei ordonanţe de urgenţă emise de Guvern nu poate fi acoperit prin aprobarea de către Parlament a ordonanţei respective. În consecinţă, legea care aprobă o ordonanţă de urgenţă neconstituţională este ea însăşi neconstituţională. În acest sens, din discuţiile purtate în Comisie, s-a constatat că au fost încălcate prevederile art. 115 alin. (4) şi (6) din Constituţia României, republicată.

În urma dezbaterii, membrii Comisiei au hotărât, cu unanimitate de voturi, să propună plenului Camerei Deputaţilor adoptarea Legii privind respingerea Ordonanţei de urgenţă a Guvernului nr.224/2008 pentru modificarea art.5 alin.(2) din Legea nr.415/2002 privind organizarea şi funcţionarea Consiliului Suprem de Apărare a Ţării, ca urmare a Deciziei Curţii Constituţionale nr. 1008 din 7 iulie 2009, publicată în Monitorul Oficial al României, Partea I, nr. 507 din 23 iulie 2009, prin care Legea privind aprobarea Ordonanţei de urgenţă a Guvernului nr. 224/2008 pentru modificarea art. 5 alin. (2) din Legea nr. 415/2002 privind organizarea şi funcţionarea Consiliului Suprem de Apărare a Ţării a fost declarată neconstituţională, cu amendamentul redat în anexa la prezenta lege.
În raport de obiectul şi conţinutul său, proiectul de lege face parte din categoria legilor organice.
PREŞEDINTE,                                              SECRETAR,
           Daniel BUDA                                   Gabriel ANDRONACHE
Consilier 
Paul Şerban

PL x17/2009
 AMENDAMENTE ADMISE
	Nr. Crt. 
	Textul legii trimise la promulgare
	Text propus de Comisie
(autor amendament)
	Motivare

	1.
	Lege privind aprobarea Ordonanţei de urgenţă a Guvernului nr.224/2008 pentru modificarea art.5 alin.(2) din Legea nr.415/2002 privind organizarea şi funcţionarea Consiliului Suprem de Apărare a Ţării
	Lege privind respingerea Ordonanţei de urgenţă a Guvernului nr.224/2008 pentru modificarea art.5 alin.(2) din Legea nr.415/2002 privind organizarea şi funcţionarea Consiliului Suprem de Apărare a Ţării
Autor: Comisia Juridică de Disciplină şi Imunităţi
	Ca urmare a aplicării prevederilor art. 147 alin. (2) din Constituţia României, republicată - Parlamentul a reexaminat dispoziţiile legii pentru punerea de acord cu decizia Curţii Constituţionale care, prin Decizia nr. 1008 din 7 iulie 2009, publicată în Monitorul Oficial al României, Partea I, nr. 507/2009 a constatat neconstituţionalitatea Legii privind aprobarea Ordonanţei de urgenţă a Guvernului nr. 224/2008 pentru modificarea art. 5 alin. (2) din Legea nr. 415/2002 privind organizarea şi funcţionarea Consiliului Suprem de Apărare a Ţării

	2.
	Articol unic - Se aprobă Ordonanţa de urgenţă a Guvernului nr.224/2008 pentru modificarea art.5 alin.(2) din Legea nr.415/2002 privind organizarea şi funcţionarea Consiliului Suprem de Apărare a Ţării
	Articol unic - Se respinge Ordonanţa de urgenţă a Guvernului nr.224/2008 pentru modificarea art.5 alin.(2) din Legea nr.415/2002 privind organizarea şi funcţionarea Consiliului Suprem de Apărare a Ţării
Autor: Comisia Juridică de Disciplină şi Imunităţi
	 Ca urmare a aplicării prevederilor art. 147 alin. (2) din Constituţia României, republicată - Parlamentul a reexaminat dispoziţiile legii pentru punerea de acord cu decizia Curţii Constituţionale care, prin Decizia nr. 1008 din 7 iulie 2009, publicată în Monitorul Oficial al României, Partea I, nr. 507/2009 a constatat neconstituţionalitatea Legii privind aprobarea Ordonanţei de urgenţă a Guvernului nr. 224/2008 pentru modificarea art. 5 alin. (2) din Legea nr. 415/2002 privind organizarea şi funcţionarea Consiliului Suprem de Apărare a Ţării

